b"\n_START_ARTICLE_\nElpis\n_START_SECTION_\nI Pandoras krukke\n_START_PARAGRAPH_\nI Hesiods verk Arbeid og dager fortelles det at sammen med andre \xc3\xa5nder ble Elpis holdt fanget i en krukke av Zevs og betrodd til den f\xc3\xb8rste kvinne Pandora. Da hun \xc3\xa5pnet krukken (eller esken) klarte alle \xc3\xa5ndene \xc3\xa5 slippe ut, unntatt Elpis (\xc2\xabh\xc3\xa5pet\xc2\xbb) som ble igjen for \xc3\xa5 tr\xc3\xb8ste menneskeheten. Hesiod forteller ikke hvorfor h\xc3\xa5pet forble i krukken. Implikasjonen av at Elpis ble igjen var emne for debatt allerede i antikken. Mulige forklaringer er at h\xc3\xa5pet ble bevart for menneskeheten, eller holdt unna menneskeheten, enten for at det var et gode, eller det motsatte et onde. Hesiod avsluttet sin fortelling p\xc3\xa5 kryptisk vis: \xc2\xabS\xc3\xa5ledes er det ikke mulig \xc3\xa5 unnslippe Zevs' sinn.\xc2\xbb\n_START_SECTION_\nAnnet\n_START_PARAGRAPH_\nElpis ble avbildet som en ung kvinne, vanligvis med blomster eller et overfl\xc3\xb8dighetshorn i sine hender. Hennes motsetning var Moros, \xc3\xa5nden for h\xc3\xa5pl\xc3\xb8shet og undergang._NEWLINE_Hennes romerske sidestykke var Spes._NEWLINE_Asteroide 59 Elpis er oppkalt etter henne."